Mestská časť Košice-Staré Mesto, Hviezdoslavova 7, Košice

N á v r h 

Doplnku č. 1 Zásad odmeňovania volených orgánov a menovaných členov komisií Miestneho zastupiteľstva mestskej časti Košice-Staré Mesto, starostu, zástupcu starostu a miestneho kontrolóra mestskej časti Košice-Staré Mesto

Určené:	rokovaniu Miestneho zastupiteľstva MČ Košice-Staré Mesto dňa 22.09.2011

Predkladá:	Mgr. Ľubomír Grega
		starosta MČ Košice-Staré Mesto

Návrh na uznesenie

Miestne zastupiteľstvo mestskej časti Košice-Staré Mesto

schvaľuje

Doplnok č. 1 Zásad odmeňovania volených orgánov a menovaných členov komisií Miestneho zastupiteľstva mestskej časti Košice-Staré Mesto, starostu, zástupcu starostu a miestneho kontrolóra mestskej časti Košice-Staré Mesto v predloženom znení.

N á v r h

Doplnok č. 1 
Zásad odmeňovania volených orgánov a menovaných členov komisií Miestneho zastupiteľstva mestskej časti Košice-Staré Mesto, starostu, zástupcu starostu a miestneho kontrolóra mestskej časti Košice-Staré Mesto

Čl. I

	Miestne zastupiteľstvo mestskej časti Košice-Staré Mesto schvaľuje zmeny a doplnky  Zásad odmeňovania volených orgánov a menovaných členov komisií Miestneho zastupiteľstva mestskej časti Košice-Staré Mesto, starostu, zástupcu starostu a miestneho kontrolóra mestskej časti Košice-Staré Mesto schválených uznesením Miestneho zastupiteľstva mestskej časti Košice-Staré Mesto č. 418 zo dňa 26.08.2010 takto:

1.	V článku 2 Plat starostu sa vypúšťa odsek 2. Pôvodný odsek 3. sa označuje ako odsek 2. 

2.	V článku 3 Plat zástupcu starostu sa v odseku 1. v štvrtom riadku vypúšťa text „pracovnom úväzku“ a nahrádza textom „výkone funkcie“. V piatom riadku sa vypúšťa text „pracovného úväzku“ a nahrádza textom „výkonu funkcie“. 

3.	V článku 5 Odmeny poslancov sa dopĺňa nový odsek 4., ktorý bude znieť:
	„4. Odmena nepatrí poslancom, ktorí písomne vyhlásili, že svoj mandát budú vykonávať bez odmeny (pre všetky prípady, kedy by sa poslanec vzdal sám, alebo  by poslanec stratil príjem v zmysle iných právnych predpisov – napr. predčasný dôchodok, materský príspevok a pod.) .“

4.	V článku 7 Odmena starostu a zástupcu starostu sa text „starostu a“ vypúšťa v názve článku a v odsekoch 5. a 6. Ďalej sa vypúšťajú odseky 1. a 2. Pôvodné odseky 3., 4., 5. a 6. sa označujú ako odseky 1., 2., 3. a 4. 

Čl. II
1.  V článku 9 Záverečné ustanovenia sa dopĺňa nový odsek 3, ktorý bude znieť:
	„Doplnok č. 1 zásad odmeňovania schválený uznesením Miestneho zastupiteľstva mestskej časti Košice-Staré Mesto  č. ....... zo dňa 22.09.2011 nadobúda účinnosť dňa 1. októbra 2011.“

				

								Mgr. Ľubomír Grega
   							            starosta mestskej časti
								   Košice-Staré Mesto

Dôvodová správa

	
	Novelizáciou zákona č. 253/1994 Z.z. o právnom postavení a platových pomerov starostov obcí a primátorov miest v znení neskorších predpisov sa zrušila možnosť poskytovať starostom odmeny. V zásadách odmeňovania je možné upraviť aj spôsob, ako sa poslanec môže vzdať odmeny. Ďalšia úprava sa týka úpravy terminológie.